גיא מלמד (1992)

גיא מלמד (נולד ב-21 בדצמבר 1992) הוא כדורגלן ישראלי המשחק בעמדת החלוץ במכבי חיפה ובנבחרת ישראל.

קריירת מועדונים
מלמד נולד ברעננה. החל לשחק כדורגל במחלקת הנוער של הפועל כפר סבא, והיה מלך השערים של קבוצת הנוער בעונת  עם 14 שערי ליגה. ב-24 באוקטובר 2011 ערך את הופעת הבכורה שלו בקבוצה הבוגרת, בניצחון 1–0 נגד מכבי אחי נצרת במסגרת גביע הטוטו בו גם הבקיע את שער הבכורה שלו בקריירה. ב-12 בדצמבר 2011 ערך את הופעת הבכורה שלו בליגה הלאומית בהפסד 1–2 להפועל בני לוד. עד סיום העונה ערך בסך הכול עשר הופעות בליגה והבקיע שני שערים. בעונה שלאחר מכן הפך לשחקן הרכב והיה מלך השערים של הקבוצה עם עשרה שערים, אך בסוף העונה ירדה הקבוצה לליגה א'.

לקראת עונת 2013/2014 חתם במכבי פתח תקווה. ב-24 באוגוסט 2013 ערך את הופעות הבכורה שלו בליגת העל, כשנכנס כמחליף במשחק מול הפועל רעננה. ב-23 בנובמבר 2013 כבש את שערו הראשון בליגת העל, במשחק מול בני סכנין. מלמד התקשה להשתלב בקבוצה ובינואר  הושאל למכבי הרצליה מהליגה הלאומית, במדיה כבש שישה שערים ב-15 משחקי ליגה. לקראת עונת 2014/2015 חזר למכבי פתח תקווה והפך לשחקן הרכב. בעונה זו כבש ארבעה שערי ליגה, ובעונת 2015/2016 כבש שישה שערים. בעונת 2016/2017 כבש תשעה שערים.

ב-4 בספטמבר 2017 חתם לחמש שנים בהפועל באר שבע, ששילמה עבורו 300 אלף אירו. ב-18 בנובמבר 2017 ערך את הופעת הבכורה שלו במועדון, כשנכנס כמחליף במשחק מול הפועל עכו. ב-6 בינואר 2018 כבש את שערו הראשון במדי הפועל באר שבע, במשחק מול מכבי אחי נצרת במסגרת גביע המדינה. בליגה כבש ארבעה שערים ב-16 הופעות בעונת 2017/2018, כולל שלושער במחזור האחרון מול מכבי נתניה, ובסופה זכה עם הקבוצה באליפות.

את עונת 2018/2019 פתח בהפועל באר שבע ואף כבש שער במשחק מול עירוני קריית שמונה שהסתיים בתיקו 1–1 במחזור הפתיחה, אך ב-17 בספטמבר 2018 חתם לשלוש שנים במכבי נתניה, במסגרת העסקה בה עבר דיא סבע להפועל באר שבע. ב-29 בספטמבר כבש את שער הבכורה שלו במועדון, בניצחון 4–1 על מ.ס. אשדוד, ועד תום העונה כבש תשעה שערי ליגה במדי מכבי נתניה. מלמד כבש שער מוקדם ומרהיב בבעיטה ממרחק לזכות קבוצתו בגמר גביע המדינה מול בני יהודה, אך נתניה הפסידה בדו-קרב פנדלים לאחר שוויון 1-1 בסיום.

ב-4 באוקטובר 2020 חתם בסט. ג'ונסטון מליגת העל הסקוטית. ב-12 בינואר 2021 כבש את שער הבכורה שלו במדי סט. ג'ונסטון, בתיקו 2–2 נגד דנדי יונייטד.

ב-31 באוגוסט 2021 חתם לעונה אחת בבני סכנין מליגת העל. ב-17 במאי 2023 חתם לשנתיים בהפועל חיפה.

ב-23 בינואר 2025 חתם במכבי חיפה לשנתיים וחצי. ב-9 במרץ כבש שער בכורה בהפסד 2-1 למועדון ספורט אשדוד. הוא סיים את העונה עם 4 שערים במדי מכבי חיפה ועוד 16 במדי הפועל חיפה, וסיים כמלך השערים של ליגת העל.

 נבחרת ישראל 
ב-15 בספטמבר 2022 זומן לראשונה לסגל נבחרת ישראל הבוגרת על-ידי המאמן הלאומי אלון חזן, וערך הופעת בכורה ב-27 בספטמבר 2022, כאשר נכנס כמחליף בהפסד במשחק הידידות בחוץ 1–2 למלטה.

 חיים אישיים 
מלמד הוא בעל דרכון ליטאי.

 תארים 
קבוצתיים
הפועל באר שבע
 אליפות (ליגת העל): 2017/18
סט. ג'ונסון
 גביע הליגה הסקוטית: 2020/2021
 הגביע הסקוטי: 2020/2021
 מכבי פתח תקווה
 גביע הטוטו: 2015/2016

אישיים
 מלך השערים בליגת העל: 2024/2025

קישורים חיצוניים

הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:רעננה: כדורגלנים
קטגוריה:כדורגלני הפועל כפר סבא
קטגוריה:כדורגלני מכבי פתח תקווה
קטגוריה:כדורגלני מכבי הרצליה
קטגוריה:כדורגלני הפועל באר שבע
קטגוריה:כדורגלני מכבי נתניה
קטגוריה:כדורגלני סט. ג'ונסטון
קטגוריה:כדורגלני בני סכנין
קטגוריה:כדורגלני הפועל חיפה
קטגוריה:כדורגלני נבחרת ישראל
קטגוריה:כדורגלנים ישראלים בסקוטלנד
קטגוריה:ישראלים שנולדו ב-1992